**Tájékoztatás a lakóhelyi környezet állapotának alakulásáról Nagykanizsa Megyei Jogú Város 2015-2020 időszakra vonatkozó Települési Környezetvédelmi Programjában foglaltak szerint 2023. évről**

A környezet védelmének általános szabályairól szóló 1995. évi LIII. törvény (továbbiakban: Kvt.) 46. § (1) bekezdés e) pontja kimondja, hogy „A települési önkormányzat a környezet védelme érdekében elemzi, értékeli a környezet állapotát illetékességi területén, és arról szükség szerint, de legalább évente egyszer tájékoztatja a lakosságot.”

Fentiek alapján Nagykanizsa Megyei Jogú Város környezeti állapotáról a rendelkezésre álló adatok alapján a következő tájékoztatást adom:

A települési környezet védelme érdekében végzett, illetve végzendő helyi feladatok az alábbiak szerint csoportosíthatók:

a) Környezet védelmét szolgáló jogszabályok végrehajtása és a hatáskörbe tartozó hatósági feladatok ellátása;

b) Települési Környezetvédelmi Program elfogadása, felülvizsgálata;

c) Önkormányzati rendeletek kibocsátása a környezetvédelmi feladatok megoldása érdekében;

d) Együttműködés a környezetvédelmi feladatokat ellátó egyéb hatóságokkal, szomszédos önkormányzatokkal, társadalmi szervezetekkel;

e) Hulladékgazdálkodási Terv rendelettel történő elfogadása, a terv felülvizsgálata;

f) Környezeti állapot évenkénti elemzése.

A környezetvédelemmel kapcsolatos szabályozást alapvetően az alábbi jogszabályok, a Kvt., a természet védelméről szóló 1996. évi LIII. törvény, a hulladékról szóló 2012. évi CLXXXV. törvény, a vízgazdálkodásról szóló 1995. évi LVII. törvény és ezeknek a végrehajtási rendeletei teremtik meg.

A Kvt. 46. § (1) bekezdés b) pontjában és a 48/E. §-ban meghatározott tartalmi követelményeket figyelembe véve a település környezetvédelmi állapotát érintő témakörökben az önkormányzat települési környezetvédelmi program készítésére kötelezett. A törvény értelmében a települési önkormányzat gondoskodik a települési környezetvédelmi programban foglalt feladatok végrehajtásáról, a végrehajtás feltételeinek biztosításáról, figyelemmel kíséri az azokban foglalt feladatok megoldását, és a programot szükség szerint - de legalább kétévente - felülvizsgálja.

Az önkormányzat környezetvédelmi programmal, saját tulajdonú hulladékgazdálkodással foglalkozó társasága hulladékgazdálkodási tervvel rendelkezik.

Nagykanizsa Megyei Jogú Város Önkormányzata megbízta az ÖKOHYDRO Kft-t a Nagykanizsa Megyei Jogú Város Önkormányzata közigazgatási területére vonatkozó Települési Környezetvédelmi Program összeállításával, mely a 2015-2020 időszakra vonatkozóan elkészítésre került.

A környezetvédelmi programok tartalmi követelményeire vonatkozóan a törvényi szabályozás az alábbi rendelkezéseket teszi:

 „A környezet védelméről szóló 1995. évi LIII. törvény 48/B. § (1) bekezdése szerint: *„Átfogó környezetvédelmi terv az e törvényben szabályozott országos [40. §] és területi (regionális [48/C. §], megyei [48/D. §] és települési [48/E. §]) környezetvédelmi program.”*

Kvt.48/B. § (2) bekezdés szerint *„Az átfogó környezetvédelmi terv tartalmazza:*

1. *a környezeti elemek állapotának bemutatásán és az azt befolyásoló főbb hatótényezők*

*elemzésén alapuló helyzetértékelést;*

1. *a fenntartható fejlődéssel összhangban álló, elérni kívánt környezetvédelmi célokat,*

*valamint környezeti célállapotokat;*

1. *a célok és célállapotok elérése érdekében teendő főbb intézkedéseket (különösen a*

*folyamatban lévő, illetve az előirányzott fejlesztésekkel és a működtetéssel kapcsolatos feladatokat), valamint azok megvalósításának ütemezését;*

*d) a kitűzött célok megvalósításának szabályozási, ellenőrzési, értékelési eszközeit;*

*e) az intézkedések végrehajtásának, valamint a d) pont szerinti eszközök alkalmazásának*

 *várható költségigényét, a tervezett források megjelölésével.*

Kvt. 48/C. § (2) *„A regionális környezetvédelmi program tartalmazza a 48/B. § (2) bekezdésben*

 *foglaltaknak megfelelően azokat a célokat és intézkedéseket, amelyek elérése,*

 *illetve megvalósítása regionális szinten hatékony és indokolt.”*

Kvt.48/D. § (1) *„A megyei környezetvédelmi program tartalmazza a 48/B. § (2) bekezdésben*

 *foglaltaknak megfelelően azokat a célokat és intézkedéseket, amelyek elérése,*

 *illetve megvalósítása megyei szinten hatékony és indokolt.”*

Kvt.48/E. § (1) bekezdése alapján *„A települési környezetvédelmi programnak a település adottságaival, sajátosságaival és gazdasági lehetőségeivel összhangban – a 48/B. § (2) bekezdésben foglaltakon túl – tartalmaznia kell*

*a) a légszennyezettség-csökkentési intézkedési programmal, valamint a légszennyezéssel,*

*b) a zaj és rezgés elleni védelemmel, a külön jogszabály alapján stratégiai zajtérkép*

 *készítésére kötelezett települési önkormányzatok esetén a stratégiai zajtérképek alapján*

 *készítendő intézkedési tervekkel,*

*c) a zöldfelület-gazdálkodással,*

*d) a települési környezet és a közterületek tisztaságával,*

*e) az ivóvízellátással,*

*f) a települési csapadékvíz-gazdálkodással,*

*g) a kommunális szennyvízkezeléssel,*

*h) a településihulladék-gazdálkodással,*

*i) az energiagazdálkodással,*

*j) a közlekedés- és szállításszervezéssel,*

*k) a feltételezhető rendkívüli környezetveszélyeztetés elhárításával és a*

 *környezetkárosodás csökkentésével kapcsolatos feladatokat és előírásokat.*

(2) *Az (1) bekezdésben foglaltakon túl a települési környezetvédelmi program – a település adottságaival, sajátosságaival és gazdasági lehetőségeivel összhangban – tartalmazhatja*

*a) a települési környezet minőségének, környezetbiztonságának, környezet-egészségügyi*

 *állapotának javítása, valamint a természeti értékek védelme és fenntartható használata*

 *érdekében különösen:*

*aa) a területhasználattal,*

*ab) a földtani képződmények védelmével,*

*ac) a talaj, illetve termőföld védelmével,*

*ad) a felszíni és felszín alatti vizek, vízbázisok védelmével,*

*ae) a rekultivációval és rehabilitációval,*

*af) a természet- és tájvédelemmel,*

*ag) az épített környezet védelmével,*

*ah) az ár- és belvízgazdálkodással,*

*ai) az üvegházhatású gázok kibocsátásának csökkentésével, az éghajlatváltozás várható*

 *helyi hatásaihoz való alkalmazkodással,*

*b) a környezeti neveléssel, tájékoztatással és a társadalmi részvétellel kapcsolatos*

 *feladatokat és előírásokat.”*

A fenti tartalom a honlapon szerepeltetett Környezetvédelmi programban részletesen bemutatásra került.

2020-ban elkészült a 2026-ig tartó időszakra vonatkozó 5. Nemzeti Környezetvédelmi Program. Az NKP-5 az elmúlt években elért eredményekre és a meglévő, illetve várható új kihívásokra tekintettel határozza meg hazánk környezeti jövőképét és céljait. Olyan intézkedéseket tartalmaz, amelyek végrehajtása biztosítja az egészséges környezet feltételeit, csökkenti a környezetet és az emberi egészséget károsító, veszélyeztető hatásokat a lakosság egészségi állapotának, jóllétének javítása érdekében. Az NKP-5 intézkedései a gazdaság körforgásos jellegének erősítését – a zöld átállást – célozzák, a környezeti előnyök mellett hozzájárulnak az erőforrás-függőség csökkentéséhez, a versenyképesség és a foglalkoztatás növeléséhez.

A 5. Nemzeti Környezetvédelmi Program stratégiai környezeti vizsgálati eljárása folyamatban van.

Annak elfogadását követően lesz lehetőség a Települési Környezetvédelmi Programok céljainak meghatározására, és a Nemzeti Környezetvédelmi Programmal való összhang megteremtéséhez.

*A város területén működő gazdálkodó szervezetek, és hivatalok adatszolgáltatása alapján a 2023. évre vonatkozóan az alábbiakkal kerülhet kiegészítésre:*

**Főépítészi tájékoztató a környezet 2023. évi állapotáról.**

Nagykanizsa városban az országos jelentőségű természetvédelmi értékek, továbbá a természetközeli területek jellemzően állami, illetve magántulajdonban vannak (pl. Mórichelyi halastavak, Alsóvárosi-erdő, Kiskanizsai lőtér, stb.), önkormányzati tulajdon nem jellemző, így ezeken az önkormányzatnak tulajdonosi kötelezettségei nincsenek. E területeken az elmúlt időszakban különösebb problémák nem merültek fel. Önkormányzati intézkedésre nem volt szükség.

A 2023. évben lezárultak a településrendezési eszköz módosítási eljárások, melyek új munkahely megtartó és teremtő beruházások lehetőségét biztosítják, továbbá a lakosság felől érkezett igényeket, valamint a jogszabályi előírások változásának való megfelelés céljából tett kiigazításokat szolgálta. A biológiai aktivitás érték nem változott.

Települési környezet javító intézkedéseknek tekinthető a Kanizsa Aréna sportcsarnok melletti közterületen új gyermekjátszótér létesítése, a palini városrész temetőjében megépült harangláb, a Lendva utcában pályázati projekt keretén belül megvalósult 1000 m2-es „Inkubációs Csarnok”, a Kazanlak krt. 1. és Munkás utca 10. számú társasház között létesített új közterületi személygépkocsi pakolók, valamint az „Önkormányzati épületek energetikai korszerűsítése Nagykanizsán” projekt keretein belül 12 önkormányzati ingatlan energetikai megtakarítást célzó fejlesztése (érintett intézmények: Batthyány Lajos Gimnázium főépülete, Központi Rózsa Óvoda, Központi Rózsa Óvoda Hevesi Tagóvodája, Nagykanizsai Egyesített Bölcsöde – Meseház Bölcsőde, Központi Rózsa Óvoda Kertvárosi Tagóvodája, Nagykanizsai Egyesített Bölcsöde – Napraforgó Bölcsöde, Nagykanizsai Egyesített Szociális Intézmény, Hevesi Sándor Művelődési Központ, Halis István Városi Könyvtár, Központi Rózsa Óvoda Hétszínvirág Tagóvodája és a Nagykanizsa Egyesített Bölcsőde – Belvárosi Bóbita Bölcsőde).

**A Zala Megyei Kormányhivatal Építésügyi, Örökségvédelmi, Mérésügyi és Műszaki Biztonsági Főosztály Építésügyi, Mérésügyi és Műszaki Biztosági Osztályának tájékoztatása a környezet 2023. évi állapotáról.**

A Zala Vármegyei Kormányhivatal Építésügyi, Örökségvédelmi, Mérésügyi és Műszaki Biztonsági Főosztály Építésügyi, Mérésügyi és Műszaki Biztonsági Osztálya (a továbbiakban: építésügyi hatóság), mint Nagykanizsa közigazgatási területén illetékes építésügyi hatóság, a Nagykanizsa Települési Környezetvédelmi Programjának beszámolójához az alábbi tájékoztatást adja:

Az építésügyi hatóság az általa lefolytatott hatósági engedélyezési eljárások során az országos építésügyi követelményeket és Nagykanizsa Megyei Jogú Város Önkormányzat Közgyűlésének 10/2019. (V. 31.) számú rendeletével jóváhagyott Nagykanizsa Megyei Jogú Város szabályozási terve és helyi építési szabályzatában foglalt előírásokat maradéktalanul érvényre juttatja. Kiemelt figyelmet fordít az előírt minimális zöldfelületek kialakítására és az új parkoló területek fásítására.

Az építésügyi hatóság az engedélyezési eljárások során, a jogszabályokban előírt esetekben, a környezetvédelmi szakkérdést vizsgáló hatóság szakmai együttműködésével jár el.

**Közterület-Felügyelet tájékoztatása a környezet 2023. évi állapotáról.**

*6.3.2.5. A felszíni és felszín alatti vizeket szennyező illegális hulladékok eltávolítása*

* Az elmúlt közel egy éves időszakban a Közterület Felügyelet felé nem érkezett lakossági panaszbejelentés, illetve jelzés felszíni vizek szennyezése tárgyában. Havaria eseményt nem tapasztaltunk, melynek következtében szennyezőanyag került volna az élő vizekbe.
* Általános járőrözésük alatt a Közterület Felügyelet munkatársai felszíni vizek szennyezését nem tapasztalták, intézkedésre nem került sor.

*6.4.2.3. és 6.4.2.4. A csapadékvíz elvezető rendszer nyílt árkainak rendszeres tisztítása és a felszíni vizekbe mosódó szennyezőanyagok csökkentése.*

* A Közterület Felügyelet munkatársai a város valamennyi városrészében ellenőrzéseket tartott az esővíz-elvezető közterületi árkok állapotáról, illetve meglétéről. Az elmúlt időszakban 2 panaszbejelentés érkezett a Felügyelethez a vízelvezető árkok gondozatlansága miatt, melyeket minden esetben egyedi ügyként kezelt a felügyelet.
* A szakszerű síkosságmentesítéssel a téli időszakban bekövetkező balesetek jelentős része elkerülhető, ezért azokon a területeken, melyek síkosságmentesítéséért az ingatlantulajdonosok felelnek, a Közterület Felügyelet munkatársai folyamatos ellenőrzéseket végeztek. Hiányosságot, szabálytalan sózást nem tapasztaltak. Megfigyeléseink alapján a kereskedelemben forgalmazott anyagokat használták az ingatlanok használói, tulajdonosai.

*6.6.2.3. Talajszennyezések megelőzése.*

* Lakossági panaszbejelentés 1 esetben érkezett talajszennyezés ügyében a Felügyelethez. Az esetet munkatársaink kivizsgálták és intézkedtek az ügyben. Az általános ellenőrzések időpontjaiban egyéb illegális szennyvíz-leürítést, vagy annak nyomát nem tapasztaltuk.

*6.8.2.4. A lakossági gumi, műanyag és egyéb hulladékok égetéséből származó légszennyezés csökkentése.*

* A Közterület Felügyelet munkatársai rendszeresen adnak tájékoztatást a tűzgyújtás szabályozásával kapcsolatban a lakosság részére. Az elmúlt időszakban folyamatosan ellenőriztük a tűzgyújtásokat a város teljes területén. 15 esetben az általános járőrözés időpontjában észleltek munkatársaink tűzgyújtást. Lakossági panaszbejelentés 9 esetben érkezett szabadtéri égetés miatt. Összesen 18 esetben került sor intézkedésre.
* Mindegyik alkalommal avar és kerti hulladékot égettek az ügyfelek, a tilalmi időszakokban. A munkatársaink felszólítására a tüzet minden esetben eloltották, illetve tájékoztatva lettek az ügyfelek az avar és kerti hulladék égetés rendjéről.
* A nem dohányzók védelme érdekében hozott jogszabály betartása tárgyában alkalmankénti ellenőrzésekre került sor a Busz-pályaudvar, valamint a kiemelt köztereinken. Az ellenőrzések alatt tapasztalt dohányzást a felszólítást követően minden alkalommal abbahagyták a fiatalkorúak. Tájékoztatásuk a szabályozásról megtörtént.

*6.8.2.6. Az allergén növényekkel kapcsolatos intézkedések, allergén gyomnövények gyérítése.*

* A nyári és őszi időszakban megtartott ellenőrzések során hatóságom az élelmiszerláncról és annak felügyeletéről szóló 2008. évi XLVI. törvény, a parlagfű elleni közérdekű védekezés végrehajtásának, valamint az állami, illetve a közérdekű védekezés költségeinek megállapításáról, és igénylésének részletes szabályairól szóló 221/2008. (VIII.30.) Kormányrendelet földhasználókra vonatkozó előírásait, a környezetvédelem helyi szabályairól szóló 2/2008. (II.08.) helyi önkormányzati rendelet, valamint a földművelésügyi hatósági és igazgatási feladatokat ellátó szervek kijelöléséről szóló 383/2016. (XII.2.) Korm.rendelet előírásait vette figyelembe.
* A belterületi és zártkerti ingatlanok gondozatlansága, illetve a parlagfű megjelenése miatt 23 lakossági panaszbejelentés érkezett. A Parlagfű Bejelentő Rendszerben további 5 ingatlant jelentettek be. A napi járőrözések ideje alatt és a bejelentéseket követően összesen 51 helyszíni ellenőrzést tartottak munkatársaink, mely során további 19 ingatlan esetében tapasztalták a növényvédelmi munka (kaszálás) elmaradását.
* A belterületi ingatlanok tulajdonosai/használói ellen általánosságban felhívással élt hatóságunk, melyet követően eleget tettek kötelezettségüknek a használók. Néhány esetben indokolttá vált a közigazgatási eljárás megindítása.
* A zártkerti ingatlanok esetében közigazgatási eljárás kezdeményezésére került sor a Zala Megyei Kormányhivatal felé.
* A parlagfűvel fertőzött ingatlanokat érintő eseteket kiemelt fontossággal kezelte a felügyelet.

*6.9 Hulladékgazdálkodás*

* A lomtalanítási akció megtartásra került 2023-ben is. A lomtalanítási időszakban a Felügyelet munkatársai a családi házas övezeteket, valamint a lakótelepi társasházak környezetét járták be, ahol a közterületre, vagy konténerbe összerakott hulladék elhordásának megakadályozása miatt igazoltatásokat folytattak. A tapasztalat szerint néhány esetben a szabályszegők engedély nélkül szedték és válogatták ki a hulladékot a konténerből. A szabálytalanul kigyűjtött hulladék minden esetben visszahelyezésre került a konténerbe.
* A családi házas részeken rossz időpontban közterületre kihelyezett hulladékot a közszolgáltató több esetben nem vitte el, de felhívásunkra a lakók visszapakolták ingatlanuk területére.
* 17 lakossági panaszbejelentés érkezett a Felügyelet felé elhagyott hulladék tárgyában. Több esetben a közterületeken, valamint önkormányzati közút területén, egyéb ingatlanokon hagytak hátra jellemzően háztartási jellegű hulladékot, de autógumikat, más kommunális jellegű hulladékot is tapasztaltak a Felügyelet munkatársai ellenőrzésük során.
* A Közterület Felügyelet munkatársai a lakossági bejelentések kivizsgálásán felül további célzott ellenőrzéseket is tartottak. A tapasztalatok alapján megállapítható, hogy a közterületeken tipikusan a háztartásokból, lomtalanításból származó hulladékok jelentek meg. Papír és műanyag hulladékok, régi bútorok, játékok, autógumik. A közterületen elhagyott hulladékok elszállításra kerültek a kezelő, vagy a közszolgáltató által.
* A magáningatlanon, elsősorban a város külterületein elhagyott hulladékok esetében 15 alkalommal történt bejelentés a Közterület Felügyelet részéről a 2023-ben alakult Hulladékgazdálkodási Hatóság felé.

*6.9.2.5. Szelektív hulladékgyűjtés.*

* A város területén kialakított hulladékgazdálkodási rendszer egyik eleme a szelektív hulladékgyűjtő szigetek hálózata. A szigetek környezetét az általános területi bejárások során a Felügyelet munkatársai napi rendszerességgel ellenőrzik hol rövidebb, hol hosszabb idejű megfigyelésekkel. A szelektív gyűjtő szigetek mellett elhagyott hulladék miatt 11 lakossági bejelentés érkezett, továbbá a Felügyelet munkatársai 21 alkalommal észleltek jelentősebb mennyiségű hulladékot a szigetek körül.
* A kertvárosi részeken ( Palin, Kiskanizsa ) a szelektív hulladékgyűjtő szigetek körül több esetben észleltek a Felügyelet munkatársai jelentős mennyiségű elhagyott hulladékot. Ezek a szelektív hulladékgyűjtő szigetek megszüntetésre kerültek, így az érintett területek tiszták és rendezettek.
* A szolgáltató minden hónapban teljesen kitakarította a város területén elhelyezett szigetek környezetét, az ünnepek időszakában pedig különös figyelmet fordított rá.

*6.9.2.6. Építési és bontási hulladék hasznosítása.*

* Nagykanizsa közigazgatási területén az elmúlt időszakban 5 alkalommal észleltek építési és bontási hulladékot a Felügyelet munkatársai, amely felszólításunkra minden esetben elszállításra került.

*6.9.2.8. Köztisztaság biztosítása*

* A közszolgáltató cég és a közterületeket kezelő cég munkatársaival egész évben folyamatos a kapcsolattartása a Felügyeletnek. Ennek köszönhetően a közterületeken elhagyott hulladék sok esetben még aznap összeszedésre és ártalmatlanításra került, de legkésőbb pár napon belül.
* Lakossági panaszbejelentés, illetve járőrözés során 5 esetben történt sárfelhordás, 2 esetben parkoló gépjárműből olajszivárgás.

*6.13.2 Állatvédelem*

* A Felügyelet munkatársai járőrözésük során 15 alkalommal észleltek, illetve 9 esetben lakossági panaszbejelentés érkezett, miszerint közterületre jutnak ki ebek, vagy póráz nélkül sétáltatja gazdája. Munkatársaink 3 esetben kutyapiszok felszedésének hiányát tapasztalták. Ezen felül további 22 hatósági megkeresés érkezett, melyekben segített csoportunk közös ellenőrzést tartani, adatot egyeztetni. Az elmúlt időszakban több, ellenőrzést tartottak a felügyelők, melyek célzottan a póráz nélkül sétáltatott ebekre, vagy a kutyapiszok felszedésére irányultak. Az ellenőrzések valamennyi városrészt érintették, a Keleti városrészben kiemeltebben.
* Lakossági jelzésre, illetve az általános ellenőrzés során tapasztalt kóbor ebek többsége a helyi állatvédő egyesület munkatársának közreműködésével befogásra kerültek, néhány eset kivételével. Az ebek a menhelyre kerültek beszállításra.
* Általánosan elmondható, a lakosok visszajelzései szerint az állattartók nagyobb hányada betartja az előírásokat, az együttélés szabályait. Az ellenőrzéseken tapasztaltak is alátámasztják ezt a megállapítást.

**A városüzemeltetési feladatokat ellátó gazdasági társaság a Via Kanizsa Városüzemeltető Nonprofit Zrt. tájékoztatója a környezet 2023. évi állapotáról.**

**ÉLŐ-2 Vizes élőhelyek kialakítása, rekonstrukciója / Felszíni vízfolyások (patakok, tavak) karbantartása /**

A külső városrészekben lévő (Kiskanizsa, Miklósfa, Palin) kerti árkok kaszálása, növényzetmentesítése során a növényi hulladék mellett az ott talált kommunális hulladék összegyűjtése és eltávolítása folyamatosan megtörténik a vízminőség megőrzése érdekében. A Csónakázó-tónál a parti sáv kaszálása is rendszeresen megtörtént.

**HULL-4** **Illegális lerakóhelyek megszüntetése / A lerakóhelyek feltárása, az ingatlantulajdonosok felszólítása a megszüntetésre / Közterületek esetén felszámolása**

 Az illegális hulladéklerakók helyszíneiről közterületi bejárásaink alkalmával, lakossági, hatósági bejelentések alapján, illetve a Hulladékradar rendszeren keresztül értesültünk. A helyszíneléseket követően a hulladék összegyűjtését megszerveztük és hulladéklerakóra történő elszállításáról gondoskodtunk. Az idei évben megszüntetésre került a Nagykanizsa, 31041 hrsz-ú külterületi ingatlanon (Mórichelyi-út) elhelyezett nagy kiterjedésű illegális hulladéklerakó.

**INT-4 Környezettudatos nevelési módszerek elterjesztése / Környezeti és egészségügyi állapotra vonatkozó adatok megismerése és megismertetése**

**INT-5 Természeti, környezeti és helyi értékek bemutatása / Környezeti és egészségügyi állapotra vonatkozó adatok megismerése és megismertetése**

 A közterületen lévő szelektív hulladékgyűjtő szigetek környezetének kommunális hulladékmentesítését rendszeresen végzi a helyi szakvállalkozás. A szolgáltató társaságunkkal egyeztetve (lakossági kérésre) több, folyamatosan problémás szelektív szigetet szüntetett meg. A megszüntetések kizárólag családi házas övezetekben történtek, ahol továbbra is működik a házhoz menő gyűjtés és szállítás.

**KÖZ-1 Forgalomszervezés / Közlekedési létesítmények karbantartása, forgalom-csillapítási intézkedések megtétele**

Az évente megszervezésre kerülő forgalomtechnikai szemlén, az éritett szervezetekkel (rendőrség, önkormányzat, közterület-felügyelet) együtt értékeljük a több helyszínt érintő forgalmi helyzeteket, valamint a lakosság által felvetett javaslatokat és kéréseket is. A közlekedési létesítmények karbantartása során folyamatos kapcsolatban vagyunk külső vállalkozóval, illetve egyéb létesítményeket ellenőrzési terv alapján kontroláljuk.

**KÖZ-1 Forgalomszervezés / Közlekedés-szervezési intézkedések megtétele**

 Társaságunk aktívan kapcsolódik a munkavégzésekből adódó forgalom szervezési munkálatok elvégzéséhez. A beruházások egyeztetésein az érintett szervezetekkel közösen értékeljük a tervezett közlekedésszervezési beavatkozásokat. a beruházások során ezen beavatkozásokat nyomon követjük.

**KÖZ-2 Úthálózat fejlesztése / Közlekedési létesítmények karbantartása, forgalom-csillapítási intézkedések megtétele**

 Társaságunk az útüzemeltetési szakfeladat forrásainak racionális felhasználásával látja el a kezelésünkben lévő út- és járdahálózat karbantartási feladatait. Társaságunk saját forrásból is végez kiterjedtebb javításokat. A keleti városrész több utcájában aszfaltozást illetve útburkolat javítási munkálatokat végeztünk.

**KÖZ-2 Úthálózat fejlesztése / Közlekedés-szervezési intézkedések megtétele**

 A közúthálózat éves útellenőrzési terve szerint valamint lakossági bejelentések alapján történik a közúthálózat felmérése. A forgalomszervezési javaslatok elbírálása érdekében a társszervezetek bevonásával konzultációt végzünk.

**LEV-1 Utak pormentesítése / Köztisztasági feladatok elvégzése**

Városunk közlekedő felületeinek pormentesítése, takarítása, szakvállalkozás megbízásával folyamatosan biztosított volt.

A Netta Pannonia Kft. a szerződésben foglaltak alapján végezte az utak, szabadvezetésű járdák, lakóutcák gépi és kézi seprését. A szerződés szerint gépi munkavégzés március 20-tól november 10-ig történt a napi program szerint.

 **LEV 2 Allergén gyomnövények gyérítése / Zöldfelületek karbantartása, parlagfű mentesítés**

 Nagykanizsa közigazgatási területén a zöldfelületek karbantartását szakvállalkozó végzi a szerződésben rögzített előírások szerint. A szerződésben nem rögzített feladatokat saját munkacsapatokkal végeztetjük. A karbantartás része a parlagfű mentesítés is. Az évente előforduló közműfelújítási munkák befejezését követően a bolygatott talajú sávokban kiemelten fontos a parlagfű mentesítés elvégzése.

**LEV 2 Allergén gyomnövények gyérítése / Zöldfelületek karbantartásának szervezése**

A zöldfelületek karbantartását Nagykanizsa közigazgatási területén belül helyi szakvállalkozók bevonásával, valamint saját munkacsapatokkal oldjuk meg. Az éves karbantartási feladatok kiemelt része az allergén gyomnövények gyérítése.

**LEV-3 Légszennyezés csökkentése forgalomszabályozással / Forgalomszervezési intézkedések megtétele**

**VÍZ-5 Felszíni vizek védelme / Csapadékvíz elvezető rendszerek folyamatos karban-tartásának biztosítása**

 A külső városrészek (Miklósfa, Kiskanizsa, Palin) útárok, kerti árkok hálózatának kézi tisztítása, hulladékmentesítése szükség szerint megtörtént. Indokolt esetben gépi beavatkozásra is sor került.

A kerti árkok esetében nagyobb hangsúlyt fektettünk a növényzet kaszálására és mederből történő eltávolítására. A keleti városrészben lévő zárt csapadékos csatornák gépi tisztítása, víznyelők tisztítása folyamatos volt.

**VK-2 Közterületek tisztasága / Köztisztasági feladatok elvégzése**

A LEV-1. pontban leírtak szerint a Netta-Pannonia Kft. végzi a közterületek tisztántartását a már említett szerződés alapján. Az utak, járdák, szabadvezetésű járdák, lakóutcák közterületi hulladékgyűjtő edények tisztántartása mellett az egyéb közterületek, parkok, játszóterek, terek hulladékmentesítéséről is gondoskodunk. Az utóbbi feladatot a parkfelületek, zöldfelületek karbantartásával megbízott Netta- Pannonia Kft. látta el. A feladatok folyamatos ellenőrzését és a szükség szerinti koordinációt folyamatosan biztosítottuk.

**ZAJ-1 Közlekedési zaj csökkentése / Forgalom szervezései intézkedések megtétele**

**ZÖLD-1 Parkosítás, zöldfelület növelés és karbantartás / Zöldfelületek fenntartása, fejlesztése**

Városi parkok, zöldfelületek állapotfenntartását szakvállalkozó bevonásával oldjuk meg, szerződésben rögzített feltételek szerint. A zöldfelületek fejlesztése saját erőből nem valósítható meg.

**ZÖLD-2 Egyedi fák, fasorok**

Helyi védettségű egyedi fák valamint területek állapotmegőrzése érdekében állandó munkakapcsolatot tartunk fenn a városi főépítésszel. A területek állapotfenntartása közös szakmai előkészítést követően szakvállalkozó bevonásával történik. Új fasorok telepítése saját erőből nem valósítható meg.

**ZÖLD-3 Településszépítési programok lebonyolítása / Zöldfelületek fenntartása fejlesztése**

 A zöldterületek gondozását, a közterületi faállomány ápolását és a köztéri virágágyak, egyéb növényzet telepítését és gondozását a Netta-Pannonia Kft-vel végeztettük, míg külső területeken a Via Kanizsa Nonprofit Zrt. saját erőből végzi. Fakivágási és növényzetalakítási munkáinkat a lakosság igényei, valamint a növények biológiai adottságai összehangolásával végezzük. A virágos Magyarország program idei versenyén ismét szerepeltünk. A „10 millió fa” civil fásítási program faültetési terveit, valamint egyéb civil város- és környezetszépítő kezdeményezés megvalósulását segítjük.

.

**Tájékoztatás Nagykanizsa közegészségügyi helyzetéről a Zala Megyei Kormányhivatal Nagykanizsai Járási Hivatalának Népegészségügyi Osztálya által szolgáltatott információk alapján.**

**Ivóvízbiztonság:**

Illetékességi területünkön 21 vízmű üzemel. Egyedi vízellátók száma: 1.

Nagykanizsai járás: 14 vízmű

Valamennyi település ivóvízhálózattal ellátott. Önellenőrző vizsgálatokat az üzemeltető saját akkreditált laboratóriumban végzi. A vízmintavételi ütemtervet jóváhagyás céljából benyújtották Osztályunkhoz. Határérték túllépéseket, megtett intézkedéseket, visszamérés idejét, vizsgálati eredményeket külön jelenti.

Nagykanizsa lakossága részére a molnári vízmű telepről szolgáltatják az ivóvizet. Felügyelete a Népegészségügyi Főosztály (Zalaegerszeg, Kossuth L. u. 9-11.) hatáskörébe tartozik.

Hatósági mintavételezés a Népegészségügyi Főosztály ütemterve alapján történt.

2023. február és 2023. november 10. között kifogásolt paraméterek miatt 8 esetben adtunk ki rendelkező határozatot a közüzemi ivóvíz szolgáltató részére.

Hálózat fertőtlenítését, mosatását, kontroll vizsgálatot rendeltük el. A szolgáltató a szükséges intézkedést megtette, kontroll ivóvíz vizsgálati eredményeket megküldte Osztályunknak.

**Fürdővízbiztonság:**

Nagykanizsa járásban 10 közfürdő üzemel /szezonálisan, szezonálisan és folyamatosan/.

Szezon előtt és szezon közben (hatósági mintavételezéssel egybekötve) is végeztünk közegészségügyi ellenőrzést. Kifogásolt eredmények miatt 6 egységben határozattal történt intézkedés. Kontroll vizsgálatokat előírás szerint végeztetik, működésével az év során probléma, hiányosság nem merült fel.

**Talajhigiéne:**

1 kommunális hulladéklerakó, 1 hulladékkezelő, 1 komposztáló, 2 hulladékgyűjtő udvar, 1 helyen hulladékhasznosító telep működik. Valamennyi telep a jogszabályokban előírt engedélyekkel rendelkezik.

A nem közművel összegyűjtött háztartási szennyvíz átvétele a Délzalai Víz- és Csatornamű Zrt. által üzemeltetett nagykanizsai szennyvíztisztító telepen történik.

**Panaszok, közérdekű bejelentések:**

Közegészségügyi-járványügyi szempontból 19 panasz érkezett Osztályunkhoz

**A Délzalai Víz- és Csatornamű Zrt. tájékoztatása**

|  |  |  |  |  |  |
| --- | --- | --- | --- | --- | --- |
| **Programok** | **Intézkedés** | **Az intézkedés hatása, elérendő célkitűzés** | **Határidő** | **Jelentés** | **Felelős** |
| Vízellátás biztonságának növelése | Ivóvízminőség javító projektek tervezése, lebonyolítása. | Ivóvízhálózat rekonstrukciós projekt előkészítése a KEHOP 2.1.11. pályázati konstrukcióra történő benyújtásra• Nk, Platán sor• Nk, Teleki utca• Nagykanizsa, térségi (Molnári, Murai) vízbázis és víztisztító telep, valamint Mura I. és Mura II. távvezeték rekonstrukció előkészítése a KEHOP+ pályázati konstrukcióra történő benyújtásra | 2022. március 31.2023. december 31.  | Megtörtént.Nem történt meg. | Délzalai Víz- és Csatornamű ZRt. Vagyon-gazdálkodási és Város-üzemeltetési csoport |
| Vízellátás biztonságának növelése | Ivóvízminőség javító projektek tervezése, lebonyolítása. | Ivóvízhálózat rekonstrukció• Nk, Platán sor• Nk, Teleki utca• Molnári vízműtelepen NA 500 mm átmérőjű nyersvíz vezetékszakasz rekonstrukció csőbéleléses eljárással• MURA II. NA 600 mm átmérőjű ivóvíz távvezetéken 2 db csőhíd rekonstrukció csőbéleléses eljárássalFelújítás• Molnári vízműtelepen a MURA I. NA 500 mm átmérőjű távvezetékre termelő és a MURA II. NA 600 mm átmérőjű távvezetékre termelő 1-1 db szivattyú cseréje• Molnári vízbázis 2. számú csáposkút vezérlőszekrény felújítás• Nagykanizsa, Kisfakosi nyomásfokozó vezérlőszekrény felújításElőkészítés• Molnári vízbázis kapacitás helyreállítását és rekonstrukcióját, a Molnári vízműtelep rekonstrukcióját, valamint Nagykanizsa MJV vízellátását biztosító MURA I. és MURA II. távvezetékek rekonstrukcióját célzópályázat benyújtásához szükséges dokumentációk készítése | 2023.október 15.2023. december 31.2023. december 31.2023. december 31.2023. december 31.2023. december 31.2023. december 31. | MegtörténtNem történt megA benyújtott GFT-ben átütemezve 2024. december 31.Folyamatban vanMegtörténtNem történt meg. A benyújtott GFT-ben átütemezve 2025. december 31.Nem történt meg.Nem történt meg. | Délzalai Víz- és Csatornamű ZRt. Vagyon-gazdálkodási és Város-üzemeltetési csoport |
| Szennyvíz csatorna állapotának felmérése és karbantartása | Folyamatos karbantartás, felújítás és szükség szerinti tisztítás elvégzése.Elválasztott rendszerű szennyvízcsatornák folyamatos füstöléses vizsgálatával az illegálisan bevezetett csapadékvizek kizárása.  | Szennyvíz csatornahálózat fenntartható működtetése | Folyamatosévente december 31. | Folyamatos. | Délzalai Víz- és Csatornamű ZRt. Vagyon-gazdálkodási és Város-üzemeltetési csoport |
| Felszíni vizek védelme | Csapadékvíz elvezető rendszerek folyamatos karbantartásának biztosítása, fejlesztése | Csapadékvíz elvezető csatornarendszer fejlesztése és korszerűsítése, szv. csatornarendszer felújítása, szennyvíztisztító telep fejlesztése, vízbázis védelem | folyamatosévente december 31. | Folyamatos. | Via Kanizsa Városüzemeltető Nonprofit Zrt. Délzalai Víz- és Csatornamű ZRt.  |
| Vízellátás biztonságának növelése | Nagykanizsa MJV víziközmű-fejlesztések: * Nagykanizsa, Petőfi u. 2500 m3-es víztorony rekonstrukció megvalósítása
* Mura II. távvezetéken 2 db csőhíd rekonstrukció
* Molnári vízműtelep -nyersvízvezeték rekonstrukció – 2 db nyomásfokozó szivattyú csere
 | Ivóvíz ellátás biztonságának növelése | 2022. december 31. | Átütemezve, 2024. december 31. a rekonstrukció első üteme a tetőszigetelés munkálata megtörténtÁtütemezve, 2023. december 31.Nem történt meg. A benyújtott GFT-ben átütemezve 2024. december 31.Átütemezve, 2023. december 31. Folyamatban | Délzalai Víz- és Csatornamű ZRt. Vagyon-gazdálkodási és Város-üzemeltetési csoport |
| Levegővédelem | * VÁRA projekt keretei között 21 db szennyvízátemelő szivattyú csere
* Power to gas projekt megvalósítása
 | Szennyvízelvezetés biztonságának növeléseMegújuló Villamos energia hasznosítása | 2021. december 31.2022. december 31. | Megvalósult.Jelenleg a projekt felfüggesztésre került. | Délzalai Víz- és Csatornamű ZRt. Vagyon-gazdálkodási és Város-üzemeltetési csoport |

**Viridis-Pannonia Nonprofit Kft. tájékoztatása az elszállított hulladékok mennyiségéről.**

***Nagykanizsa 2022. Lakossági adatok***

|  |  |  |
| --- | --- | --- |
| **EWC kód** | **Megnevezés** | **Mennyiségek (kg)** |
| **Lakossági** |
| 20 01 01 | papír és karton csomagolási hulladékok | 604 574 |
| 15 01 02 | műanyag csomagolási hulladékok | 233 061 |
| 15 01 04 | fém csomagolási hulladékok | 28 688 |
| 15 01 05 | vegyes összetételű kompozit csomagolási hulladékok | 11 261 |
| 15 01 07 | üveg csomagolási hulladékok | 276 162 |
| 16 01 03 | gumiabroncs hulladék | 22 091 |
| 19 12 12 | egyéb, mechanikai kezeléssel nyert hulladék | 118 740 |
| 20 01 32 | gyógyszer | 319 |
| 20 01 36 | elektronikai hulladék | 42 735 |
| 20 02 01 | biológiailag lebomló hulladékok | 3 121 690 |
| 20 03 01 | egyéb települési hulladék, ideértve a kevert települési hulladékot is | 7 901 429 |
| 20 03 07  | lom hulladék | 639 147 |
|   | összesen | 12 999 897 |
|  |  |  |
|  |  |  |
| **381101** | **Települési hulladék összetevőinek válogatása, elkülönített gyűjtése, szállítása, átrakása** |
|  |  |  |
| **EWC kód** | **Megnevezés** | **Mennyiségek (kg)** |
| **Lakossági** |
| 15 01 07 | üveg csomagolási hulladékok | 276 162 |
| 15 01 04 | fém csomagolási hulladékok | 28 688 |
| 16 01 03 | gumiabroncs hulladék | 22 091 |
| 20 01 32 | gyógyszer | 319 |
| 20 01 36 | elektronikai hulladék | 42 735 |
| 20 02 01 | biológiailag lebomló hulladékok | 3 121 690 |
|   | összesen | 3 491 685 |
|  |  |  |
|  |  |  |
| **381103** | **Települési hulladék vegyes (ömlesztett) gyűjtése, szállítása, átrakása** |  |
|  |  |  |
| **EWC kód** | **Megnevezés** | **Mennyiségek (kg)** |
| **Lakossági** |
| 19 12 12 | egyéb, mechanikai kezeléssel nyert hulladék | 118 740 |
| 20 03 01 | egyéb települési hulladék, ideértve a kevert települési hulladékot is | 7 901 429 |
| 20 03 07  | lom hulladék | 639 147 |
|   | összesen | 8 659 316 |
|  |  |  |
|  |  |  |
| **382101** | **Települési hulladék kezelése, ártalmatlanítása** |  |
|  |  |  |
| **EWC kód** | **Megnevezés** | **Mennyiségek (t)** |
| **Lakossági** |
| 20 01 01 | papír és karton csomagolási hulladékok | 604 574 |
| 15 01 02 | műanyag csomagolási hulladékok | 233 061 |
| 15 01 05 | vegyes összetételű kompozit csomagolási hulladékok | 11 261 |
|   | összesen | 848 896 |

**Nagykanizsa-Netta-Pannonia Hulladéklerakót Üzemeltető Kft. tájékoztatása a lerakással ártalmatlanított hulladékok mennyiségéről.**

A 2022. december 28. napján készített geodéziai felmérés alapján a hulladéklerakó 684.000 m3 összes kiépített kapacitásból a rendelkezésre álló szabad kapacitás 101.365 m3, ami az átlagos tömeg/térfogat aránnyal számolva 130.761 tonnának felel meg

2022. évben 44.042.920 kg hulladék került lerakással történő ártalmatlanításra. A teljes mennyiségből 18.818.270 kg vegyes, 9.844.870 kg pedig előkezelt vegyes hulladék volt, az építési-bontási jellegű, valamint inert hulladékok mennyisége 9.959.200 kg volt.

**Az ártalmatlanított hulladékok fajtánkénti megoszlása 2022. évben:**

A depónia gázvagyona folyamatosan csökken, 2022. évben a kitermelt összes gáz mennyisége 401.216 m3 volt, 179.935 m3 metántartalommal.

Csurgalékvíz külső létesítményben történő ártalmatlanítására nem volt szükség.

**Nagykanizsa Vagyongazdálkodási és Szolgáltató Zrt.**

A Nagykanizsa Vagyongazdálkodási és Szolgáltató Zrt. székhelyét és telephelyeit érintően a korábbi gyakorlatnak megfelelően a továbbiakban is ésszerű takarékosságra törekszik. Ez a mindennapokban az épületek fűtésének/hűtésének, valamint a megvilágítás mértékének optimalizálását jelenti. Erre az elmúlt, illetve a következő időszakban még nagyobb hangsúlyt kívántunk, kívánunk fektetni a munkatársak folyamatos tájékoztatásával, a felhasználói szokások befolyásolásával.

A Nagykanizsa Vagyongazdálkodási és Szolgáltató Zrt. közelmúltig kezelésében lévő Ipari Park busz-, kerékpár-, és gyalogos-közlekedési feltételeinek javítása az elmúlt években megtörtént. Nagykanizsa MJV kerékpárforgalmi hálózatának fejlesztése, valamint az elektromos töltőállomás hálózat kialakítása érintette a Nagykanizsai Ipari Park területét is. Ezek a jelentős beruházások hosszabb távon is a városrész környezetterhelésének csökkentését eredményezik.

Előzőeken túl egyes bérlakások vonatkozásában a kéménykorszerűsítések, kapcsolódó felújítások az elmúlt időszakban megtörténtek, illetve folyamatban vannak. Ezek szintén hozzájárulnak a települési környezet megfelelő állapotának fenntartásához, javításához. Szintén a környezetvédelmet szolgálja, hogy a gyakran meghibásodó, gazdaságosan tovább nem használható – az Inkubátorház hűtését-fűtését biztosító – gázmotoros hőszivattyús rendszer kiváltását anyagi lehetőségeink figyelembevételével a közeljövőben meg kívánjuk tenni.

Fontos környezetvédelmi beruházás volt a Nagykanizsa Vagyongazdálkodási és Szolgáltató Zrt. részéről a cég székhelyéül szolgáló főépület déli oldalán elvégzett teljes nyílászáró csere. A korszerűsítéssel nemcsak a kötelezően előírt energiamegtakarításhoz járultunk hozzá, de a károsanyag kibocsátást is mérsékeltük a gázkazánok üzemidejének csökkentésével.